**Om “to-sides” sammendrag**

Hensikten er å gi:

* Et *sammendrag* av nøkkelinformasjon om et Interreg Sverige-Norge 2020 prosjektforslag
* Et enkelt *grunnlag for videre diskusjon*, enten innen din organisasjon, eller med potensielle partnere når en bygger et konsortium
* *Støtte for interne beslutninger* – er forslaget godt nok til å at tid og krefter investeres i å videreutvikle det?

Sammendraget skal skal hjelpe til med å utkrystallisere og kommunisere idéer om Interreg-prosjektet. Derfor:

* *Gjør det kort.* Viss du tar deg i å skrive mengder med tekst I noen av rubrikkene, har du ikke fanget opp hva det er til for.
* Viss du ikke har noe å skrive noen av rubrikkene, *la dem stå åpne*. (Men viss *mange* av rubrikkene blir stående åpne, er det kanskje et tegn på at forslaget trenger å modnes..)
* Når selve søknadsteksten er under utvikling, vil mesteparten av informasjonen her være i søknaden uansett – *så du vil ikke lenger ha bruk for dette sammendraget*. Men deler av det vil være nyttig i “Prosjekt sammendraget” som kreves i søknadsmodulen til Interreg Sverige-Norge på [www.regionalforvaltning.no](http://www.regionalforvaltning.no) og i [www.minansokan.se](http://www.minansokan.se)

# **Interreg Sverige-Norge 2-sides sammendrag**

|  |  |
| --- | --- |
| **Bakgrunn og hensikt**  Beskriv hvilke *problemer, behov eller saker* i grenseregionene prosjektpartene tar fatt i og hvorfor – analyse |  |
| **Mål**  Hvilke *mål* har partnerne med prosjektet (se forklaring s. 3-5) |  |
| **Resultater**  Hvilke konkrete resultater skal skapes i selve prosjektet |  |
| **Effekter**  Beskriv hva som vil være situasjonen etter at prosjektet har levert sine resultater og nådd sine mål |  |
| **Delprosjekt og arbeidspakker**  Kort om tema og aktiviteter med referanse til Interreg Sverige-Norge programmet |  |
| **Partnere**  Hver partners rolle og bidrag i prosjektet - stikkord |  |
| **Grenseoverskridende merverdi**  Med utgangspunkt i   * Redusere riksgrensens barriere-effekt * Utvikle og utnytte grenseregionenes samlede ressurser |  |
| **Økonomi**  Estimert svensk og norsk prosjektbudsjett |  |
| **Prosjektprosess**  Tidfestet framdriftsplan |  |
| **Varighet**  Fra - til |  |
| **Kontakt**  Navn, institusjon, Epost, telefon |  |

**Retningslinjer**

1. Det er avgjørende at prosjektforslaget er relevant for [Interreg Sverige-Norge programmet](http://www.interreg-sverige-norge.com), dets tematiske og spesifikke mål. Programmet gir også eksempler på tiltak og det kan være nyttig å referere til disse. Andre viktige referansedokumenter for å definere viktige saker, problemer og behov er [Grenseindeks og grenseanalyser (ØF-rapport 07/2013)](http://www.ostforsk.no/component/reportnyheter/?page=detailsreport&rid=735)
2. Ett-ord tittelen er ofte et akronym - men den må ikke være det. En bør velge et enkelt navn som passer til prosjektet. Ikke bruk for mye tid på å finne et ideelt akronym i de tidlige stadiene av å utvikle et forslag der alt du egentlig trenger er et "merke" for prosjektet. Prosjektmål utvikler seg gjerne i takt med forslaget, så det som kunne ha vært et ideelt akronym i starten kan ende opp med å bli misvisende når søknaden skal leveres.
3. Det er i blant krevende å skille mellom mål og resultater. For eksempel, hvis du formulerer et mål slik; «gjennomføre energikartlegging hos 50 virksomheter i grenseregionene» er det litt overflødig å deretter ta med «energikartlegging gjennomført hos 50 virksomheter i grenseregionene»» som et av resultatene. Hvis slike tilfeller oppstår, ta det som et signal om at dere bør revurdere hva målet egentlig skal være. Tenk på *hvorfor* dere ønsker å produsere resultatene. For eksempel; kanskje målet er «bidra til å gjennomføre regionenes klimaplaner ved å stimulere virksomheter i grenseregionene til å investere i energieffektivisering», og resultatet er «energikartlegging gjennomført hos 50 virksomheter i grenseregionene»
4. En vanlig felle er at forslagsstillerne ikke klarer å gjøre det klart hva som vil bli gjort *i løpet av selve prosjektet* og hva som vil bli gjort mulig etter at prosjektet er fullført, eller som følge av prosjektet. Dette er et klassisk tilfelle av noe som er så opplagt for søkeren at det ikke blir eksplisitt nevnt i dokumentet.

Søkere kan skrive setninger som disse: «Prosjektet vil tillate bygg å varmes opp med 30 % lavere energiforbruk enn det som er vanlig i dag.» Betyr dette at en av prosjektleveransene er bygg med en mer effektiv varmekilde? Eller betyr det at prosjektet vil levere arkitektoniske løsninger eller tekniske dokumenter for en ny type hus med mindre varmetap - men lar det være opp til andre å faktisk bygge dem? Eller betyr det at prosjektet skal levere en rapport om den nyeste forskningen på området, og lar det være opp til andre å produsere varmekilden og/eller tegne/ bygge huset? Alle er mulige tolkninger av setningen.

Det er viktig at søker ikke levner noen tvil i slike spørsmål. Det er heller ikke heldig selv om avklaring kan bli funnet ved nøye lesing av ulike deler av søknaden; ved vurderingen leses kanskje ikke hvert ord.

Så; gjør et klart skille mellom:

* Konkrete resultater som vil bli *brakt inn i* prosjektet, fra partnerne
* Konkrete resultater som vil bli *utviklet* i prosjektet, ved hjelp av EU- og IR-finansiering
* Hva som vil bli *mulig som følge av* at prosjektet har oppnådd sine mål - «effekt»

Dette høres kanskje ganske opplagt ut, men rot og forvirring på dette punktet er ofte en viktig medvirkende faktor til at en søknad vurderes som «uklar»

1. Mål- og resultat-beskrivelser omtaler det arbeidet som skal *gjøres av partene* innenfor selve prosjektet. Effekt-beskrivelsen skal der i mot oppsummere *hva som vil være mulig for andre* utenfor prosjektet, ved hjelp av prosjektresultatene. Effekt-beskrivelsen skal svare på spørsmålene «Hvorfor gjør dere dette prosjektet?», «Hva så?» «Hvem bryr seg?» «Hvorfor nå?» Når prosjektet er gjennomført, hvordan vil det gjøre verden til et bedre sted - for enkeltmennesket, for samfunnet, for næringslivet, for miljøet…?

Effekter av et Interreg-prosjekt vil ofte oppstå først flere år etter at det er fullført.

For eksempel; «effekten av prosjektet forventes å være investeringer i energieffektivisering blant virksomheter i grenseregionene som samlet gir besparelser på X MWh / år, tilsvarende en utslippsreduksjon på Y tonn CO2-ekvivalenter (noe som igjen bidrar til oppnåelse av grenseregionenes klimamål).»

1. «Effekt» - beskrivelsen bør ta sikte på å opplyse de som skal ta stilling til prosjekt, og referere til målsettinger og statistikk/ fakta fra fagpolitiske dokumenter, forskning m.v.